**7. razred: NARAVOSLOVJE** – ***pouk na daljavo***

Torek, 7. 4. 2020 Zaporedna ura: 10., 11., 12.

Sreda, 8. 4. 2020

**V naslednjih treh urah boš na konkretnih primerih spoznal krovne strukture in njihov pomen za organizme v različnih okoljih (npr. hitinjača, kožne tvorbe).**

**Spoznal boš različna ogrodja pri živalih ter njihov pomen pri opori, zaščiti in gibanju ter da krčenje mišic premika dele ogrodja in tako omogoča gibanje**

*Delaj po vrsti od naloge do naloge. Ko nalogo opraviš, jo obkljukaj ali pobarvaj in pojdi k naslednji. Delal boš s spletnim i-učbenikom.*

*Če ti gre učenje lažje s pomočjo učbenika, ki ga imaš doma, si preberi in oglej slike od* strani 116 do 121*. Naloge v DZ morajo biti rešene.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Nova snov:** **Krovne strukture (tvorbe) – meja med organizmom in zunanjim okoljem**

* *Zapiši naslov v zvezek in prepiši poved.*

Krovna tvorba pri človeku in ostalih **vretenčarjih je koža.**

* V i-učbeniku si na strani 203 preberi in oglej sliko zgradbe **kože pri človeku**.

<https://eucbeniki.sio.si/nar7/2016/index.html>

* Ko se ti zdi, da znaš poimenovati posamezne dele kože, reši v DZ, na strani 16, 19. nalogo.
* Nadaljuj z branjem v i-učbeniku. Dobro si oglej vse slike in besedila ob njih - **Kožne tvorbe vretenčarjev**

Zapiski: Pri oblikovanju zapiskov si pomagaj s spodnjimi vprašanji:

*Kakšne naloge ima povrhnjica?*

*Iz katerega dela kože izraščajo dlake, luske, perje?*

*Kakšno vlogo ima podkožje?*

* Nadaljuj z branjem, ogledom slik in besedila ob njih - **Žleze v koži**

Zapiski: Pri oblikovanju zapiskov si pomagaj s spodnjimi vprašalnji:

*Naštej žleze v koži in ugotovi njihov pomen. Poimenuj tudi žival, ki take žleze ima.*

*Zapiši o varovalni in svarilni barvi ter o pomenu teh barv za živali.*

* Beri naprej. Oglej si vse slike in preberi besedila ob njih. **- Krovne tvorbe nevretenčarjev**

Zapiski: Pri oblikovanju zapiskov si pomagaj s spodnjimi vprašanji:

*Kdo opravlja vlogo krovnih tvorb pri enoceličarjih?*

*Kako imenujemo krovno strukturo pri valjastih črvih?*

*Kaj izloča povrhnjica pri mehkužcih?*

* Upam, da sedaj že znaš poimenovati krovne strukture posameznih živali.
* Poskusi z reševanjem nalog v DZ na strani 15, 16 in 17.
* V pomoč pri učenju imaš tudi PowerPoint. Vsebino prepiši v zvezek.

**Nova snov: Ogrodje in mišičje – gibala**

* *V zvezek zapiši naslov.*
* V i-učbeniku si od strani 196 do 198 preberi, oglej slike in filme.

<https://eucbeniki.sio.si/nar7/2015/index1.html>

Zapiski: Pri oblikovanju zapiskov si pomagaj s spodnjimi vprašanji:

*Zakaj se živali premikajo?*

*Kaj jim omogoča premikanje?*

*Kako se premikajo živali, če živijo v vodi, in kako živali, ki živijo na kopnem?*

* *Zapiši v zvezek:*

**Ogrodje mnogoceličarjev:**

**zunanje ogrodje: gibljivo ali negibljivo** (raki, pajki, žuželke..., školjke, polži, iglokožci, korale)

**notranje ogrodje** (vretenčarji: ribe, dvoživke, plazilci, ptiči, sesalci)

**ogrodja brez trdih delov – oporo daje napetost telesnih tekočin** (nečlenarji: ožigalkarji, kolobarniki, nekateri glavonožci in polži)

**Ogrodje enoceličarjev:** nimajo pravega ogrodja, premikajo se z bički, panožicami...

* Sedaj snov o gibalih že dobro znaš, zato reši naloge v DZ od strani 30 do 32.

**POŠILJANJE NALOGE**

**Prosim, da mi učenci, ki so v redovalnici pod številkami 8, 9, 10, 11 in 12, fotografirajo današnji zapis v zvezek in pošljejo na moj elektronski naslov. Ne pozabi se podpisati. Zadnji rok za oddajo naloge je 9. april.**

**Ko uspešno rešiš vse naloge, pomeni, da si za ta teden opravil vse obveznosti pri naravoslovju.**

**Ker verjamem, da si veliko sedel, se malo pretegni in raztegni in za razbremenitev telesa posnemaj naravne oblike gibanja živali: žaba – poskoki, polž – plazenje, ptica – zamahi z rokami, gorila – hoja po celih stopalih in členkih prstov...**

**Lahko pa tečeš ven, splezaš na drevo ali pomagaš pri prekopanju vrta in se tako naužiješ še svežega zraka.**